Un bărbat din Blaj, căutat de autoritățile din Germania, a fost găsit de polițiștii din Alba. Acesta a fost reținut, având mandat european de arestare.
Polițiștii de investigații criminale din Blaj au depistat, pe raza municipiului Blaj, un bărbat de 38 de ani, din municipiu.
Acesta este posesor al unui mandat european de arestare. Actul a fost emis de către autoritățile judiciare din Germania, pentru săvârșirea infracțiunii de furt calificat.
Bărbatul a fost prezentat Parchetului de pe Lângă Curtea de Apel Alba Iulia, care a dispus reținerea acestuia, pentru o perioadă de 24 de ore.
Va fi prezentat Curții de Apel Alba Iuia, pentru luarea măsurilor legale, transmite IPJ Alba.
Pentru depistarea celui în cauză, polițiștii au beneficiat de date și informații suplimentare, obținute prin intermediul Biroului SIRENE din cadrul Centrului de Cooperare Polițienească Internațională – Inspectoratul General al Poliției Române.
Urmăriți Alba24.ro și pe Google News
Dacă ți-a plăcut articolul: